《谢卓林登武科赋寄其季登长悦以志予喜》
明代·黎淳先

君家多宝树，吾社喜朋簪。挟策登坛少，搴旂夺来还。

东山推叔登，犹子羡奇男。暇日棋消局，清霜剑拂镡。

承家知不忝，铭阁岂云贪。屐齿还应折，兵符可共探。

欢娱思握手，愁绪向谁骖。何日开樽酒，池塘夕照涵。

作者简介：黎淳先，字含孺。明神宗万历二十八年（一六〇〇）乡试拟元。有《鞟言》、《澳州草》。清陈恭尹编《番禺黎氏存诗汇选》有传。